હિંદુધર્મને હું જાણું છું તે મુજબ તેમાં કામવાસનાને ઘૃણિત માની નથી, નથી તેને દબાવવામાં આવી; પણ વાત તેનાથી ઊલટી છે. ‘ધર્માર્થકામાઃ સમમેવ સેવ્યાઃ’ ધર્મ, અર્થ, કામ એ ત્રણે પુરુષાર્થોનું સમાન સેવન કરવું જોઈએ. ધાર્મિક બનવા માટે પત્નીને સાથે રાખી વ્યવહાર કરવાનો હોય છે. અર્થ-પ્રાપ્તિમાંયે સમાન વ્યવહાર કરવાનો છે. એટલે કે જે ઉદ્યોગમાં તમે પડ્યા હો તેની તાલીમ પત્નીને પણ આપવી જોઈએ. તે જ પ્રમાણે કામમાં પણ સમાન વ્યવહારની વાત કહી છે.